Berrien

Berrien zo ur gumun e Breizh e kanton Karaez e Bro-Gerne.
 Douaroniezh 
War lez ar Stêr Arc'hant emañ Berrien.
 Anv 
 Dauzat & Rostaing : Beryan, sant breton eus Bro Gembre.
 Francis Gourvil : Berrium, diellevr Landevenneg, XIvet kantved. Moarvat un anv den gwregel anvet dre stumm Buryan e Kernev-Veur, e iliz dindan anv st Beriana Virgin, ha skrivet Eglos-berrian e krennamzer
 Bernard Tanguy : Plebs Berriun, XIvet kantved; Berian, 1262; Beryan, 1296; Beryenn, 1306-1308; Berrien, war dro 1330.
Gerdarzh
Tu zo da welout e Berrien un anv den, kavet e St. Buryan, e Kernev-Veur, skrivet S. Berione e 1086, S. Beriane, XIIIvet kantved, martezeadenn diazezet war ar stumm skrivet Berriun, XIvet kantved. Sonj e reer eus santez Berriona, eus Iwerzhon.
 Erwan Vallerie (1995) : Berrium, XIvet; Berian, 1351; Beryenn, 1306; Beryan, 1368; Berien, 1516; Berien, 1536
 Embannadurioù Flohic : "Santez Berrione e vefe gwrizienn anv ar barrez"....
 Hervé Abalain : Berrium, XIvet kantved, Beryenn, 1306; ... cf. St Buryan e Kernev-Veur, eus Beriana, santez eus Iwerzhon.
 Daniel Delattre : Plebs Berrium, XIvet, Beryan e 1468.

 Ardamezioù 
En argant e deir eilenn en gul, e grenngonk en aour karget gant ul leon e sabel.

 Istor 
Berrien zo parrez-vamm da Voneur, An Uhelgoad ha Lokmaria-Berrien.

Ouzhpenn da se e oa enni ivez parrez Ar Fouilhez betek an .

Ar barrez divent-se a oa bet distaget diouzh ar barrez gentañ, Plouenez ("parrez ar Menez") ; he anv zo chomet e hini ur gêriadenn e BrennilizFrancis Gourvil : Noms de famille bretons d'origine toponymique. Société archéologique du Finistère, Quimper, 1970.

 Brezel-bed kentañ 
 Mervel a reas 119 gwaz abalamour d'ar brezel, da lâret eo 4,93% ag ar boblañs hervez an niveradeg bet graet e 1911Memorial Genweb.
 Eil brezel-bed  
 Mervel a reas 32 waz ag ar gumun abalamour d'ar brezelMemorial Genweb.
 Brezelioù didrevadennañ 
 Brezel Indez-Sina 
 Mervel a reas pemp  milour eus ar gumunMemorial Genweb.
 Brezel Aljeria 
 Mervel a reas daou vilour eus ar gumunMemorial Genweb.

 Monumantoù ha traoù heverk 
 Chapel Santez Barba 
(bet distrujet gant ar gurun e 1955)

 Emdroadur ar boblañs abaoe 1962 

Ekonomiezh
Ur vengleuz pri gwenn (kaolin e galleg, china clay e saozneg) a oa bet lakaet da dalvezout e 1967 ; prenet e 1981 gant English China Clays e voe adprenet e 1999 gant ar gompagnunezh c'hall Imetal/Imerys. Serret e voe ar stal nebeut goude.

Lennegezh
Savet ez eus bet ur romant, An deiz hirgortozet (Skol Vreizh, Montroulez, 2007), gant Gégé Gwenn, diwar-benn an harz-labour er vengleuz er goañvezh 1980-1981, pa oa keloù da werzhañ ar stal d'an ECC. Kemmañ a reas an oberour an anvioù hag anvioù-lec'h : Berrien a droas da Ruvien hag an ECC da Eastern Company Clay.

 Levrlennadur
 Hervé Abalain : Les noms de lieux bretons. Les Universels Gisserot. 2000
 Centre généalogique et historique du Poher. Kaier ar Poher. n° 66. Here 2019
 Albert Dauzat et Charles Rostaing : Dictionnaire étymologique des noms de lieux en France. Larousse, 1963. Guénégaud, 1978 
Michel Froger & Michel Pressensé : Armorial des communes du Finistère. 2001 
Francis Gourvil : Noms de famille bretons d'origine toponymique. Société archéologique du Finistère. Quimper. 1970 
Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990 
Erwan Vallerie : Diazezoù studi istorel an anvioù-parrez. Corpus. An Here. 1995

 Liammoù diavaez 

 Daveoù ha notennoù

Rummad:Kumunioù Penn-ar-Bed
Rummad:Kumunioù Kerne